armvectores/hy_wikipedia_2023 huggingface dataset:
Պրուսական ահաբեկչություն (վեպ)

«Պրուսական ահաբեկչություն» (ֆր.՝ La terreur prussienne), Ալեքսանդր Դյումա հոր վերջին վեպերից մեկը։ Գործողությունները ընթանում են հեղինակի ժամանակներում՝ 1866-1867 թթ.։ Երիտասարդ ֆրանսիացի Բենեդիկտ Տրյուպենը Բեռլինում ականատեսն է լինում մի հակաֆրանսիական սադրանքի։ Նա բղավում է «Կեցցե՜ Ֆրանսիան», և ստիպված փախչում քաղաքից։ Հերոսը հայտնվում է Հաննովերում, որտեղ նրան անհրաժեշտ է լինում մենամարտել մի քանի պրուսացիների հետ, ովքեր վրդովված էին իր վարմունքից։ Այստեղ Բենեդիկտը ծանոթանում է գերմանացի սպա Ֆրիդրիխ ֆոն Բելովի հետ։ Պատանին տեսնում է, թե ինչպես պրուսական միլիտարիզմը, վերամիավորելով Գերմանիան, ճնշում է ազատությունը։ Ֆրիդրիխը, խորապես վիրավորված պրուսացի գեներալ Շտուրմից, իր կյանքին վերջ է տալիս։ Ֆրիդրիխի քույրը՝ Ելենան, ով նշանված էր ավստրիացի սպա Կարլի հետ, կորցնում է իրեն և նույնպես ինքնասպան լինում։ Բենեդիկտը Շտուրմին Փարիզ կատարած այցի ժամանակ հրավիրում է դուելի և սպանում նրան, վրեժ լուծելով ընկերոջ համար։


== Արտաքին հղումներ ==
http://www.labirint.ru/books/155549/
Բասա (քաղաք)

Բասա (իսպ.՝ Baza), քաղաք և համայնք Իսպանիայում, մտնում է Գրանադա պրովինցիայի կազմում (Անդալուզիա ինքնավար մարզ)։
Համայնքը գտնվում է Բասա գավառի կազմում։ Տարածքը 542 կմ2։ Բնակչությունը 21982 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 100 կմ հեռավորություն։


== Արտաքին հղումներ ==
Պաշտոնական էջ
Գավրիլկի (գյուղ, Վյազեմսկի շրջան)

Անվան այլ կիրառումների համար տե՛ս՝ Գավրիլկի (այլ կիրառումներ)Գավրիլկի (ռուս.՝ Гаврилки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2011 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անյա Պոկրով

Անվան այլ կիրառումների համար տե՛ս՝ Պոկրովսկայա (այլ կիրառումներ)Անյա Պոկրովսկայա (դեկտեմբերի 15, 1999(1999-12-15), Վոլգոգրադ, Ռուսաստան, ավելի հայտնի՝ Аня Pokrov), ռուս վիդեոբլոգեր, երգչուհի։ 2020 թվականի հունվարի 14-ին թողարկվել է Անյայի «Последний предатель» երգը։
2020 թվականի մարտից «Dream Team House»-ի առաջին կազմի անդամ է։
2020 թվականին ռուսական Forbes-ում զբաղացրել է 9-րդ հորիզոնակը ամենաբարձր վճարվող տիկտոկերների շարքում։
Անյան սկսել է աշխատել վաղ տարիքից, քանի որ նրանք ապրում էին ոչ այդքան հարուստ։ Անյան Մոսկվա է տեղափոխվել 2020 թվականին, երբ նրան հրավիրել են «Dream Team House», և այդ ժամանակվանից սկսվել է նրա գործունեությունը։
Համացանցում օգտագործում է նաև «Անտիգրուստին» և «Ավոկադո» կեղծանունը ։


== Կենսագրություն ==
Ծնվել է Վոլգոգրադ քաղաքում 1999 թվականի դեկտեմբերի 12-ին։ Անյայի մայրն աշխատել է Վոլգոգրադի «Կակուստիկ» քիմիական գործարանում, իսկ հայրը՝ «Լուկոյլ» նավթամշակման գործարանում։
Երբ Անյան 4 տարեկան էր, ծնողները ամուսնալուծվել են, և աղջիկը մնացել է մոր հետ՝ մեկ սենյականոց բնակարանում։
Սովորել է երաժշտական դպրոցում։ Ավարտել է դոմրայի դասարանը։ Բացի նրանից, որ փոքր տարիքում սիրել է պարել, նաև հաճախել է պարի խմբակ։
Քանի որ ընտանիքն ուներ ֆինանսական խնդիրներ, դեռ դեռահաս Անյան սկսել է գումար վաստակել՝ բաժանելով թռուցիկներ և աշխատելով փոքր սրճարաններում։
Միջնակարգ դպրոցն ավարտելուց հետո ընդունվել է Վոլգոգրադի արվեստի և մշակույթի պետական համալսարան՝ «թատերականացված ներկայացումների և տոների ռեժիսոր» մասնագիտությամբ։
Առաջին կուրսում սկսել է փորձել իրեն կարճ վիդեոսյուժետների ժանրում՝ դրանք տեղադրելով սոցցանցերում։ Ժամանակի ընթացքում հասել է տվյալ ոլորտում որոշակի ժողովրդականության և որոշել ավելի շատ ժամանակ նվիրել այդ հետաքրքրությանը, անցել է հեռավար ուսուցման։ Այնուհետև սկսել է տեսանյութեր հրապարակել Tiktok-ում։
2020 թվականի մարտից Անյան սկսել է ապրել տիկտոկերների «Dream Team House» տանը։ Հրավիրելու ժամանակ նա դեռ ապրում էր Վոլգոգրադում, և չի համաձայնել միանգամից տեղափոխվել։
Նույն թվականի մայիսին սկսել է երաժշտական գործունեությունը՝ ներկայացնելով հասարակությանը իր դեբյուտային «Не игра в Симс» երգը։ Այդ երգի տեսահոլովակում նկարահանվել են նրա՝ տիկտոկերների տան կոլեգաները՝ Դանյա Միլոխինը, Արթուր Բաբիչը և ուրիշները։
Արթուր Բաբիչի հետ տանդեմում նկարահանվել է ամերիկյան «Total Blackout» («Ամբողջությամբ Բլեքաութ») հեռուստաշոուի ռուսական ադապտացիայում։ Նախագիծը մեկնարկել է ՍՏՍ ալիքով սեպտեմբերի 13-ին՝ կիրակի օրը։ Նրանք մասնակցել են ցուցադրված առաջին թողարկմանը և հաղթել։
Սեպտեմբերի 21-ին Անյան թողարկել է իր երկրորդ սինգլը՝ «Парень из села»: Անյայի խոսքերով` երգը միտումնավոր է պահպանվել արտասովոր ոճով. ոճային առումով այն կարելի է դասել «ժամանակակից շանսոնի» շարքին։
2020 թվականի դեկտեմբերի 10-ին թողարկվել է ամանօրյա «Снежинка» երգը՝ Միա Բոյկայի հետ։


== Ալիքի թեմատիկա ==
«ՏիկՏոկի» համար նկարահանում է կատակերգական սցենարներ, պարեր, երգեր։
2020 թվականի մայիսին թողարկվել է Անյայի YouTube-յան ալիքը՝ նվիրված բլոգերների աշխարհի նորություններին։


== Անձնական կյանք ==
Անյա Պոկրովին ռոմանտիկ հարաբերություններ են վերագրում Արթուր Բաբիչի հետ, սակայն նրանք անձամբ հերքում են այդ տեղեկությունը.


== Սկավառակագրություն ==
• «Не игра в Симс»• «Снежинка»


=== Սինգլներ ===


== Ծանոթագրություններ ==
Չիստիե Պրուդի (Մորոզովի շրջան)

Չիստիե Պրուդի (ռուս.՝ Чистые Пруды), ավան Ռուսաստանի Դաշնության Ռոստովի մարզի Մորոզովսկի շրջանում։ Մտնում է Զնամենսկի գյուղական համայնքի կազմի մեջ։
Բնակչությունը կազմում է 74 մարդ։
Show Me the Meaning of Being Lonely

«Show me the meaning of being lonely» (անգլ. թարգմանաբար՝ «Ցույց տուր ինձ, թե ինչ է նշանակում լինել մենակ»), ամերիկյան Backstreet Boys խմբի «Millennium» երրորդ ստուդիական ալբոմի երրորդ սինգլը, որ թողարկվել է 1999 թվականի։


== Երաժշտական տեսահոլովակ ==
Տեսահոլովակը նկարահանել է ռեժիսոր Ստյուարտ Գոսլինգը Լոս Անջելեսում 1999 թվականի դեկտեմբերի 11-12-ին։ Տեսահոլովակի սկզբում Բրայան Լիթրելը հետևում է, թե ինչպես են վերակենդանացման բաժանմունքի բժիշկները փորձում փրկել հիվանդին, որը հենց Բրայանն է։ Հաջորդ էպիզոդում Էյ Ջի Մաքլինը նայում է մի աղջկա նկարի և նրան թվում է, թե նա անցնում է իր մոտով։ Այդ ժամանակ Բրայանը դուրս է գալիս հիվանդանոցի շենքից։ Քևին Ռիչարդսոնը գտնվում է մի սենյակում, որտեղ դիտում է հին տեսաձանագրություններ իր հոր մասնակցությամբ։ Նիք Քարթերը շրջում է քաղաքի փողոցներում անձրևի տակ։ Հաուի Դորոուն բարում տեսնում է երիտասարդ աղջկա ուրվական, որն անհետանում է նույնքան արագ, որքան հայտնվել էր։  Տեսահոլովակի ավարտին բոլոր հինգ տղաները երևում են գիշերային քաղաքի ֆոնին։
Տեսահոլովակում խմբի անդամներից յուրաքանյուրը ներկայացված է այնպիսի տեսարանում, ինչ վերապրել է իրական կյանքում՝ հոր ու քրոջ մահը, վիրահատություն, բաժանում, դավաճանություն։


== Երգացանկ ==
Մեծ Բրիտանիա"Show Me the Meaning of Being Lonely" – 3:54
"I'll Be There for You" – 4:34
"You Wrote the Book on Love" – 4:38ԱմերիկաDouble 12" Vinyl"Show Me the Meaning of Being Lonely" (Soul Solution House of Loneliness Vocal) – 7:22
"Show Me the Meaning of Being Lonely" (Jason Nevins Crossover Instrumental) – 3:57 [track only, no vocals]
"Show Me the Meaning of Being Lonely" (Soul Solution Mix Show Version) – 4:12
"Show Me the Meaning of Being Lonely" (LP Version) – 3:54
"Show Me the Meaning of Being Lonely" (Jason Nevins Crossover Remix) – 3:55
"Show Me the Meaning of Being Lonely" (Remix Acapella) – 3:55 [vocals only, no track]
"Show Me the Meaning of Being Lonely" (Soul Solution House of Loneliness Dub) – 6:50 [track only, no vocals]
"Show Me the Meaning of Being Lonely" (Bonus Beats) – 2:55 [track only, no vocals]


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Show me the meaning of being lonely-ը(անգլ.) Discogs կայքում
Խմբի պաշտոնական կայքը Archived 2009-10-06 at the Wayback Machine. (անգլ.)
Խմբի պաշտոնական էջը Twitter-ում (անգլ.)
Վարշինի Պրակաշ

Վարշինի Պրակաշ (անգլ.՝ Varshini Prakash, , Մասաչուսեթս), կլիմայական ակտիվիստ և «Արշալույս» շարժման գործադիր տնօրեն, 2017 թվականին 501(c)(4) ընկերության համահիմնադիրն է։ Նրա անունը 2019 թվականին տեղ է գտել «Time 100»-ի Next (Հաջորդ) ցանկում, 2019 թվականին Sierra Club John Muir Award-ի համամրցանակիր է։


== Վաղ տարիներ և կրթություն ==
Պրակաշն առաջին անգամ իրազեկվել է գլոբալ տաքացման ժամանակ 11 տարեկանում, երբ լսում էր լուրերի մեկնաբանությունը 2004 թվականի Հնդկական օվկիանոսի ցունամիի մասին։ Մեծանալով նա ցանկացել է դառնալ բժիշկ։
Պրակաշը հաճախել է Մասաչուսեթս Ամհերսթի համալսարանի քոլեջ, որտեղ նա սկսել է միջոցառումներ կազմակերպել կլիմայի խնդիրների շուրջ։ Բացի այդ՝ նա դարձել է դպրոցի՝ բրածո վառելիքի վաճառքի արշավի ղեկավարը։ Պրակաշը նաև աշխատել է Fossil Fuel Divestment Student Network ազգային կազմակերպությունում։ 2017 թվականին՝ ավարտելուց մեկ տարի անց, Մասաչուսեթս Ամհերսթի համալսարանը դարձել է առաջին խոշոր, հանրային համալսարանը, որը վաճառել է։


== Գործունեություն ==
2017 թվականին Պրակաշը սկիզբ է դրել «Արշալույս» շարժմանը՝ ամերիկյան երիտասարդական քաղաքական շարժում, և յոթ համահիմնադիրների հետ 501(c)(4), ին, որը կլիմայական փոփոխությունների պաշտպանների քաղաքական շարժում է ։
2018 թվականին նա դարձել է Արշալույս շարժման գործադիր տնօրենը այն բանից հետո, երբ խումբը բողոքի ցույց է կազմակերպել՝ զբաղեցնելով ԱՄՆ Պալատի խոսնակ Նենսի Փելոսիի գրասենյակը՝ խնդրելով ստեղծել համագումարային աշխատանքային խումբ` կլիմայի փոփոխությունը կարգավորելու համար։
Նրա անունը 2019 թվականին տեղ է գտել «Time 100»-ի Next (Հաջորդ) ցանկում։


== Ծանոթագրություններ ==
Մուսուլան

Մուսուլան (ֆր.՝ Moussoulens), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 898 մարդ, բնակչության խտությունը` 45.82 մարդ/կմ²։ Բնակավայրը զբաղեցնում է 19.6 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 140 կմ արևմուտք, Կարկասոն քաղաքից` 13 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 610 աշխատունակ (15-64 տարեկան)  բնակիչ, որոնցից ակտիվ էին 447-ը, իսկ ոչ ակտիվները` 163։ Ակտիվության ցուցանիշը կազմում է 73,3 %։ 447 աշխատունակ մարդկանցից աշխատել է 388 անձ (198 տղամարդ և 190 կին)։ Գործազուրկ են եղել 59 անձ (25 տղամարդ և 34 կին)։ 163 անաշխատունակներից 51-ը եղել են աշակերտներ կամ ուսանողներ, 72-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արխաշին (գետ)

Անվան այլ կիրառումների համար տե՛ս՝ Արխաշին (այլ կիրառումներ)Արխաշին, գետ Հայաստանում, Ամբերդի ձախ վտակը։


== Ծանոթագրություններ ==
Կայտագսկի շրջան

Կայտագսկի շրջան (ռուս.՝ Кайтагский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Մեջալիս։


== Աշխարհագրություն ==
Շրջանի տարածքի մակերեսը կազմում է 678,24 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34635 մարդ։ Բնակչության խտությունը կազմում էր 51,07 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քրոզոֆորա ներկային

Քրոզոֆորա ներկայինը (Chrozophora tinctoria (L.) A.Juss., 1824) միամյա խոտաբույս է։ Այս բույսը օգտագործվել է ներկանյութ ստանալու համար միջնադարյան մատենագրության մեջ։ Այն նաև օգտագործվում է հոլանդական պանիրը ներկելու համար։


== Նկարագրություն ==

Քրոզոֆորա ներկայինը միամյա խոտաբույս է։ Այս բույսի ծաղիկները միատուն են, և կազմում են ողկույզ տիպի ծաղկաբույլ, որի վերին մասում գտնվում են արական ծաղիկները, իսկ հիմքում իգականները։ ՀՀ-ում Քրոզոֆորա ներկայինը ծաղկում է Մայիսի վերջին և Հունիսին։ Բույսը կանաչամոխրագույն է, և ամբողջությամբ մազիկներով պատված։ 
Պտուղը պարունակում է 3 սերմ։ Երբ պտուղը հասունանում է, նա դառնում է մուգ կանաչ և կեղևը պայթում է սերմերը մեծ հեռավորության վրա նետելով բույսից։   


== Տարածվածություն ==
Համաձայն այս աղբյուրի՝ Քրոզոֆորա ներկայինը տարածված է Միջերկրածովյան շրջանից մինչև հյուսիս արևմտյան Հնդկաստան։ Սակայն այդ կայքում տեղադրված քարտեզի վրա չի նշված ՀՀ-ը ինչպես նաև Կովկասը որպես այս բույսի բնակավայր։ Իսկ այս աղբյուրը՝ նշում է որ այս բույսը տարածված է ամբողջ Կովկասում և ՀՀ-ի միջին գոտում։ Համաձայն այդ նույն աղբյուրի՝ այս բույսը աճում է չոր լանջերին, ավազոտ վայրերում, ամայի տարածքներում, և ինչպես մոլախոտ այգիներում և դաշտերում։
ՀՀ-ում այս բույսը տարածված է Սևանում, Երևանում, և Մեղրիում։


== Ներկանյութի ստացում ==
Այս բույսի օգտագործվել է ներկանյութ պատրաստելու համար միջնադարյան մատենագիր մատյաններ նախշազարդելու համար։ Միջնադարյան աղբյուրները մանրամասն տեղեկություններ են հայտնում այդ ներկանյութերի պատրաստման եղանակների մասին։ Այս բույսից ստացվող ներկանյութը կարող էր օգտագործվել ինչպես կապույտ անպես էլ կարմիր ներկանյութ ստանալու համար։ Հիմնային միջավայրում այն ունի կապույտ գույն, չեզոք միջավայրում՝ մանուշակագույն, իսկ թթվային միջավայրում՝ կարմիր։ Թեև ներկանյութ պատրաստելու համար հիմնականում օգտագործվել են բույսի պտուղները, ներկանյութ կարելի է ստանալ բույսի բոլոր մասերից։
Քրոզոֆորա ներկայինի օգտագործման ձևերը լավ հայտնի էին անտիկ դարաշրջանում և միջնադարում։ Բայց ներկանյութի պատրաստումը այս բույսից ժամանակի ընթացքում կորցրեց իր նշանակությունը, և 19-րդ այն մոռացվեց։ Թեև շատ գիտնականներ փորձել են վերծանել ներկանյութի քիմիական կազմը 20-րդ և 21-րդ դարերում, դա հաջողվել է անել միայն վերջերս։


== Բուժական նշանակություն ==
Այս բույսի բուժական հատկությունների մասին առաջին գրավոր տեղեկությունները մեզ հասել են մ․թ․ 1-ին դարի Դիոսկորիդեսի "Բժշկական նյութերի մասին" աշխատությունից։
Պակիստանի Խուշաբի շրջանի մարդիկ օգտագործում են այս բույսի տերևները։ Տերևները սկզբից եփում են ջրի մեջ, և եփուկը տալիս են խմելու մարդկանց ովքեր տառապում են փորացավից։
Թուրքիայի Յունթ Լեռների մոտակայքում ապրող մարդիկ ուտում են այս բույսի պտուղները մաշկի կոշտուկներից ազատվելու համար։
Ժամանակակից ուսումնասիրությունները ցույց են տվել այս բույսի հակաբորբոքային հատկությունները։


== Ծանոթագրություններ ==
Իման Ֆադիլ

Իման Ֆադիլ (իտալերեն՝ Imane Fadil, հունվարի 1, 1985(1985-01-01), Ֆես, Մարոկկո - մարտի 1, 2019(2019-03-01), Ռոցանո, Միլան մետրոպոլիտեն քաղաք, Լոմբարդիա, Իտալիա), մարոկկական ծագմամբ իտալացի ֆոտոմոդել, վարչապետ Սիլվիո Բերլուսկոնիի դեմ գործով վկա՝ անչափահասներին գայթակղելու և մանկական մարմնավաճառություն կազմակերպելու մեղադրանքով։


== Կենսագրություն ==
Ծնվել է Մարոկկոյում։ Հետագայում ապրել է Իտալիայում։ Եղել է պրոֆեսիոնալ պարուհի։
Նա պնդում էր, որ ներկա է եղել Բերլուսկոնիի կազմակերպած բազմաթիվ սեքս-երեկույթներին։ Իմանի պնդմամբ՝ խնջույքներին մասնակցել են անչափահաս մարմնավաճառներ, իսկ խնջույքներն ունեցել են սատանայական երանգ։ Նա ցուցմունք է տվել Բերլուսկոնիի դեմ 2012 թվականին, այսպես կոչված, «Ռուբիի գործով» դատավարության ընթացքում։
Իման Ֆադիլը պնդում էր, որ այս սկանդալի մասին գիրք է գրում։ 2019 թվականի հունվարի 29-ին Ֆադիլը տեղափոխվել է հիվանդանոց, նրա մոտ սկսել է օրգանների վատացում։ Մեկ ամիս անց նա մահացել է։ Իմանի ընտանիքը հայտարարել է, որ մահվանից քիչ առաջ ինքն իր կյանքի համար մտահոգություններ է հայտնել։ ANSA գործակալությունը, անցկացնելով թունաբանական հետազոտություն, հանգել է այն եզրակացության, որ Ֆադիլը մահացել է ռադիոակտիվ նյութերի խառնուրդից թունավորումից։ Իտալական La Repubblica թերթը հայտնել է, որ այն նյութերի թվում, որոնցով թունավորվել է Ֆադիլը, կոբալտի ռադիոակտիվ իզոտոպն է եղել։ Նրա մահվանից հետո գրքի սևագիրը առգրավվել է հետաքննության կողմից։
Նրա մահից հետո Բերլուսկոնին հանդես է եկել հետևյալ հայտարարությամբ՝


== Տես նաև ==
Էլիզաբեթ Շորթ


== Ծանոթագրություններ ==


== Արտաքին հղումներ ==
Morte Imane Fadil, giallo sulle cause. Berlusconi: «Mai conosciuta»(իտալ.)
Էրին Էնդրյուս

Էրին Ջիլ Էնդրյուս (անգլ.՝ Erin Jill Andrews, մայիսի 4, 1978(1978-05-04), Լյուիսթոն, Անդրոսկոգին շրջան, Մեն, ԱՄՆ), ամերիկացի լրագրողուհի, սպորտային մեկնաբան, ֆոտոմոդել,  և դերասանուհի։


== Կենսագրություն ==
Էրին Ջիլ Էնդրյուսը ծնվել է 1978 թվականի մայիսի 4-ին Լյուիսթոն քաղաքում՝ ուսուցչուհի Պաուլա Էնդրյուսի և հեռուստալրագրող Սթիվեն Էնդրյուսի ընտանիքում։ Էրինն ավարտել է Բլումինգդեյլ դպրոցը Վալրիկոյում (Ֆլորիդա նահանգ)։ 2000 թվականին ավարտել է Ֆլորիդայի համալսարանը՝ հեռահաղորդակցության ոլորտում արվեստի բակալավրի աստիճանով։ Ունի կրտսեր քույր՝ Կենդրան։


== Գործունեություն ==
Էրինը հեռուստատեսային գործունեությունն սկսել է 2000 թվականին «Fox Sports Florida» ալիքում՝ որպես հեռուստալրագրող։ 2004 թվականից մինչև 2012 թվականն աշխատել է «ESPN» հեռուստաալիքում։ 2012 թվականի հունիսից Էրինն աշխատել «FOX Sports» հեռուստաալիքում։
2010 թվականին Մաքսիմ Չմերկովսկու հետ զուգապարով մասնակցել է «Պարեր աստղերի հետ» (անգլ.՝ Dancing with the Stars) շոուի տասներորդ եթերաշրջանին և գրավել է երրորդ տեղը։
2010 թվականին ըստ «Maxim» ամսագրի դասկարգման «Hot 100» ցուցակում զբաղեցրել է 58-րդ տեղը, իսկ 2011 թվականին՝ 91-րդ տեղը։
2013 թվականին  «Choice TV Personality: Female» անվանակարգում առաջադրվել է «Teen Choice Awards» մրցանակի։
«2015 թվականի ամենացանկալի կանայք» ցանկում զբաղեցրել է 83-րդ տեղը՝ ըստ AskMen առցանց պորտալի վիճակագրության։


== Անձնական կյանք ==
2017 թվականից հունիսի 24-ին Էրինն ամուսնացել է հոկեյիստ Ջարեթ Սթոլլի հետ։ Զույգը սկսել էր հանդիպել ամուսնությունից չորսուկես տարի առաջ։
2016 թվականին Էրինի մոտ ախտորոշվել է արգանդի վզիկի քաղցկեղ։ Նա երկու վիրահատություն է տարել, և 2017 թվականի հունվարի դրությամբ հիվանդությունն արդեն սկսել է նահաջել։ Քանի դեռ Էրինի բուժումը ընթացքի մեջ էր, ամուսինները երեխա ունենալու մասին չէին մտածում, սակայն Էրինը կարծում է, որ երեխաներն իրենց կյանքին նոր իմաստ կհաղորդեն։ Էրինը և Ջարեթը որոշել են դիմել արտամարմնային բեղմնավորման (IVF):
Քաղցկեղը հաղթահարելուց հետո Էրինը, հիվանդության վերաբերյալ ճանաչողական արշավ ձեռնարկելու նպատակով, սկսել է համագործակցել կանանց առողջության պահպանմամբ և իրազեկմամբ զբաղվող կազմակերպության հետ։ Կազմակերպության նշանաբանն էր. «Մենք կարող ենք փոխել այս կարգավիճակը»։ Նա կոչով դիմել է բոլոր կանանց և նրանց ամուսիններին, որպեսզի ամուսինները խրախուսեն կանանց՝ պարբերաբար բժշկական հետազոտություն անցնելու, ինչը թույլ կտա հիվանդությունը հայտնաբերել և կանխարգելել վաղ փուլում։


== Ֆիլմագրություն ==


== Ծանոթագրություններ ==


== Արտաքին հղումներ ==
Էրին Էնդրյուսի պաշտոնական կայքէջ
Ինբար Լանիր

Ինբար Լանիր (եբրայերեն՝ ענבר לניר‎, ապրիլի 3, 2000(2000-04-03), Yehud, Իսրայել), իսրայելցի ձյուդոիստ, որը հանդես է գալիս 78 կգ քաշային կարգում։ Օլիմպիական  խաղերի բրոնզե մեդալակիր (2020 թվական, թիմային մրցաշար)։


== Կենսագրություն ==
Ինբար Լանիրը ծնվել է 2000 թվականի ապրիլի 3-ին։ Ապրում է Թել Ավիվում։


== Կարիերա ==
Նա հանդես է գալիս 78 կգ քաշային կարգում։ Շահել է բրոնզե մեդալ 2021 թվականի Տաշքենդի Մեծ սաղավարտի մրցաշարերում և Թբիլիսիում։
Լանիրը հաղթել է Եվրոպայի մինչև 23 տարեկանների առաջնությունում, 2019 թվականին գրավել է 3–րդ տեղը Եվրոպայի մինչև 23 տարեկանների առաջնությունում, և նույն թվականին նաև Եվրոպայի մինչև 21 տարեկանների առաջնությունում։ Բուդապեշտում 2021 թվականի ձյուդոյի աշխարհի առաջնությունում Լանիրը գրավել է 7-րդ տեղը։ Նա հաղթել է առաջին երկու խաղերում, ապա պարտվել է քառորդ եզրափակչում և սփոփիչ ռաունդում։
Լանիրը ներկայացրել է Իսրայելը 2020 թվականի Ամառային օլիմպիական խաղերում մինչև 78 կգ քաշային կատեգորիայում։ Նա առաջին մրցախաղում պարտություն է մատնել մոնղոլ մարզուհի Օտգոնի Մյոնհցեցեգին 18-րդ վարկյանում գետնելով։ 1/8 եզրափակչում նա զիջել է աշխարհի կրկնակի չեմպիոն բրազիլացի Մայրա Ագիյարին՝ ավարտելով իր ելույթը անհատական առաջնությունում։ Տարբեր հավաքականների խմբային մրցաշարում նվաճել է բրոնզե մեդալ այն բանից հետո, երբ Իսրայելը բրոնզի համար մրցախաղում 4:1 հաշվով հաղթել է Ռուսաստանի օլիմպիական կոմիտետի հավաքականին։


== Ծանոթագրություններ ==
Դիբրովա (գյուղ, Կոտելվայի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Դիբրովա գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շավարշ Աղաբաբյան

Շավարշ Մնացականի Աղաբաբյան (դեկտեմբերի 7 (20), 1900, Ղարաքիլիսա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 31, 1967(1967-10-31), Երևան, Հայկական ԽՍՀ, ԽՍՀՄ), հայ խորհրդային գյուղատնտես, գյուղատնտեսական գիտությունների դոկտոր (1945), պրոֆեսոր (1947)։ ՀԽՍՀ գիտության վաստակավոր գործիչ (1960)։


== Կենսագրություն ==
Ծնվել է դեկտեմբերի 7 (20)-ին, Ղարաքիլիսայում (Կիրովական)։ Ավարտել է Թիֆլիսի պոլիտեխնիկական ինստիտուտի գյուղատնտեսական ֆակուլտետը (1925)։


== Աշխատանք ==
1927-1937 թվականներին աշխատել է Մոսկվայում՝ Կերերի համամիութենական ինստիտուտում։ 1949-1951 թվականներին եղել է Երևանի Կերհայթայթման Գիտահետազոտական ինստիտուտի տնօրեն, իսկ 1956-1967 թվականներին գլխավորել Անասնաբուծության և անասնաբուժության Գիտահետազոտական ինստիտուտի արոտների և մարգագետինների բաժինը։


== Ուսումնասիրություններ ==
Աղաբաբյանն ուսումնասիրել է խոտհարքային և արոտային կերաբույսերի կենսաբանական առանձնահատկությունները, ՀԽՍՀ անասնապահության կերային բազան, զբաղվել է դրա բարելավման հարցերով ևս։


== Մրցանակներ ==
«ԽՍՀՄ խոտհարքների և արոտների կերաբույսերը» աշխատության 1-ին հատորի համար Աղաբաբյանին շնորհվել է ԽՍՀՄ պետական մրցանակ (1951)։ Պարգևատրվել է Աշխատանքային կարմիր դրոշի շքանշանով, ԽՍՀՄ Ժողովրդական տնտեսության նվաճումների ցուցահանդեսի ոսկե ու արծաթե մեդալներով։ Մահացել է հոկտեմբերի 31-ին, Երևանում։


== Երկեր ==
Հայաստանի խոտհարքների և արոտների բարելավումը։ Երևան, Հայպետհրատ, 1941։
Հրահանգ անասունների արոտային ճիշտ պահվածքի կազմակերպման և արածեցման զագոնային սիստեմին անցնելու մասին։ Երևան, Հայպետհրատ, 1942։
Վայրի խոտաբույսերի սերմի հավաքումը և օգտագործումը։ Երևան, Հայպետհրատ, 1949։
Խոտախառնուրդներ։ Երևան, Հայպետհրատ, 1951։
Կանաչ կոնվեյեր։ Երևան, Հայպետհրատ, 1951։
ՍՍՀՄ խորհարքների և արոտների կերաբույսերը, հ. 1-3, 1950-1960 (ռուսերեն)։
Կերահայթայթում։ (Գյուղատնտեսկան 2-րդ կարգի վարպետներ պատրաստելու ձեռնարկ), ՀՀ գյուղատնտեսության նախարարություն, Գյուղատնտեսական պրոպագանդայի բաժին, Երևան, Հայպետհրատ, 1952 (համահեղինակ)։
Հրահանգ վայրի խոտաբույսերի սերմեր հավաքելու մասին։ Երևան, Գյուղատնտեսության մինիստրություն, ՀԽՍՀ Գյուղատնտեսական պրոպագանդայի վարչության հրատարակչություն, 1952։
Տարեկանը որպես անասնակեր։ ՀԽՍՀ Գյուղատնտեսության մինիստրության գիտության բաժին, Երևան, Ա. հ., 1955:
Կերահայթայթման առաջավոր փորձը համամիութենական գյուղատնտեսական ցուցահանդեսում, ՀԽՍՀ Գյուղատնտեսության մինիստրության գիտության բաժին, Երևան, Ա. հ., 1955:
Կերային կուլտուրաների սերմնաբուծությունը, Երևան, 1959։
Կուլտուրական խոտհարքների եվ արոտավայրերի ստեղծումը։ Երևան, «Հայաստան», 1966։


== Ծանոթագրություններ ==
Սվետլոե (գյուղ, Չեռնևցիի շրջան)

Անվան այլ կիրառումների համար տե՛ս՝ ՍվետլոեՍվետլոե (ուկրաիներեն՝ Світле), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1730 թվականին։
2001 թվականի տվյալներով Սվետլոե գյուղում բնակվում էր 1 մարդ։ Բնակավայրը զբաղեցնում է 0,047 կմ² տարածք։ Բնակչության խտությունը կազմում էր 21,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձիաբուծություն

Ձիաբուծություն, անասնապահության ճյուղ, զբաղվում է ձիերի բուծմամբ և օգտագործմամբ։ 
Ծագել է Ասիայի և Եվրոպայի երկրներում մեր թվարկությունից առաջ 4-րդ հազարամյակում։ Աֆրիկա ձիեր ներմուծվել են մեր թվարկությունից առաջ 2-րդ հազարամյակում (Փոքր Ասիայի ), Ամերիկա մեր թվարկությունից առաջ 16-րդ դարում, իսկ Ավստրալիա՝ 17-րդ դարում։
Ձիաբուծությունը զարգացած է եղել նաև Հին Հայաստանում։ Ընտելացված ձին երկար ժամանակ եղել է մարդու մշտական օգնականը գյուղատնտեսությունը ու տրանսպորտային աշխատանքներում և կարևոր դեր է խաղացել բանակում։ Մարդը հնագույն ժամանակներից կաւտարելագործել է ձիերի որակական հատկանիշները և ստեղծել տարբեր ցեղեր, որոնք միավորվում են երեք հիմնական տիպերի՝ հեծկանների, լծկանների և ծանրաքարշերի մեջ։
Գյություն ունեն ձիերի 200-ից ավելի ցեղ և ցեղախումբ (առավել հայտնի են օռլովյան վարգունները, Դոնի հեծկանները, Անգլիայի զտարյուն արագավազները, նորֆոլկյան վարգունները, շայրի, սուֆոլկի ու կլեյդեսդալյան ծանրաքարշերը, ամերիկյան վարգունները, արաբ, ձին, տարբեր երկրներում տարածված բրաբանսոնները, արդենները և այլն)։ 1930-50-ական թվականներին գյուղատնտեսության արտադրության մեքենայացման և ավտոմոբիլային տրանսպորտի զարգացման հետևանքով աշխարհում (հատկապես բարձր զարգացում ունեցող երկրներում) ձիերի գլխաքանակը կրճատվեց գրեթե կրկնակի անգամ (1930 թվականին այն կազմել է մոտ 120 միլիոն)։
Լարրի Ուոլթերս

Լարրի Ուոլթերս  (անգլ.՝ Larry Walters, ապրիլի 19, 1949(1949-04-19), Լոս Անջելես, Կալիֆոռնիա, ԱՄՆ - հոկտեմբերի 6, 1993(1993-10-06), Angeles National Forest, Լոս Անջելես շրջան, Կալիֆոռնիա, ԱՄՆ),  1982 թվականի Դարվինի մրցանակի դափնեկիր; այն քչերից մեկը, ով ստացել է մրցանակը և վերապրել է այն իրադարձությունը, որը հանգեցրել է մրցանակի շնորհմանը։


== Կենսագրություն ==

Լարրի Ուոլթերսը բեռնատարի վարորդ է աշխատել։ Նախկինում նա փորձել է օդաչու դառնալ Միացյալ Նահանգների ռազմաօդային ուժերում, բայց վատ տեսողության պատճառով չի կարողացել։
Թռչելու իր վաղեմի երազանքը իրականացնելու համար, Լարրի Ուոլթերսը 1982 թվականին բազկաթոռին է կապել քառասունհինգ հելիումով լցված օդապարիկ՝ յուրաքանչյուրը ուներ 0,9 մ³ ծավալ և մոտավորապես մեկ մետր տրամագիծ։ Ուոլթերսը իր հետ վերցրել էր ռացիա, գարեջուր, սենդվիչներ, ջրով շշեր՝ որպես բալաստ և օդամղիչ ատրճանակ. ինչով կրակելու և պայթեցնելու էր օդապարիկները` վայր իջնելու ժամանակ։
Նա ծրագրել էր, որ իր բակից խարիսխի պարանը կտրելուց հետո նա պետք է բարձրանար 10 մ, սակայն նա չէր հաշվել հելիումի փուչիկների ծավալը և բարձրացել 4800 մ։ Այս բարձրության վրա նա որոշել է ռիսկի չդիմել և չկրակել օդապարիկներին և ստիպված օդում անցկացրել է 45 րոպե։ Պատահականորեն նա մտել է թռիչքի օդային միջանցք, և Trans World Airlines-ի և Delta Air Lines-ի օդաչուները հայտնել են օդում գտնվող աթոռին նստած մարդու առկայության մասին։
Լարին սկսել է կրակել և մի քանի օդապարիկ պայթեցնելով աստիճանաբար վայրէջք է կատարեց Լոնգ Բիչի մոտ]; օդամղիչ ատրճանակը ձեռքից ընկել է, և մնացած օդապարիկները խճճվել են հոսանքի գծերին, ինչը կարճ միացում է առաջացրել։ Լոնգ Բիչի մի ամբողջ շրջան 20 րոպեով մնացել է առանց էլեկտրական հոսանքի։
Երբ Ուոլթերսն իջել է գետնին, նրան անհապաղ ձերբակալել են։ Ոստիկանների «Ինչո՞ւ դա արեցիք» հարցին նա պատասխանել է. «Դե, չի կարելի ամբողջ ժամանակ անգործ նստել»։ 
Ուոլթերսը սկզբում տուգանվել է 4000 դոլարով ԱՄՆ Դաշնային ավիացիոն կանոնակարգը խախտելու, նաև օդանավը օդակայանի երթևեկության տարածքում «առանց հսկիչ աշտարակի հետ երկկողմանի կապ հաստատելու և պահպանելու» համար։ Ուոլթերսը բողոքարկել է, և տուգանքը կրճատվել է մինչև 1500 դոլար։
Նա նաև Դալլասի Bonehead ակումբի կողմից արժանացել է մրցանակի կլաստերային օդապարիկներով ռեկորդային բարձրության հասնելու համար։ Արժանացել է նաև Դարվինի մրցանակի։ Թռիչքից հետո Լարին թողել է վարորդի աշխատանքը և դարձել մոտիվացիոն խոսնակ, ինչը, 1990-ականների սկզբին նկարահանվել է Timex-ի տպագիր գովազդում, սակայն այս ամենը նրան մեծ եկամուտ չի բերել։ Ավելի ուշ ճանապարհորդել է Սան Գաբրիել լեռներով և կամավորական աշխատանք կատարել Միացյալ Նահանգների անտառային ծառայության համար։ Բաժանվել է իր 15 տարվա ընկերուհուց, կարողացել է միայն աշխատանք գտնել որպես անվտանգության աշխատակից։ 1993 թվականի հոկտեմբերի 6-ին, 44 տարեկան հասակում, Ուոլթերսը ինքնասպանություն է գործել Լոս Անջելեսի ազգային անտառում կրակելով իր սրտին։


== Ծանոթագրություններ ==
Մովսես Արղության-Երկայնաբազուկ

Մովսես Զաքարի Արղության-Երկայնաբազուկ (1798, Թիֆլիս, Քարթլի-Կախեթի թագավորություն - մարտի 4, 1855(1855-03-04), Թիֆլիս, Կովկասի փոխարքայություն, Ռուսական կայսրություն, թաղված է Սանահինում), հայ իշխան, գեներալ–լեյտենանտ։
Սերում է Արղության-Երկայնաբազուկների իշխանական տոհմից։


== Կենսագրություն ==
Ծնվել է Թիֆլիսում 1797 թվականին։ Սովորել է Թիֆլիսի Ազնվական ուսումնարանում՜ ավարտելով այն 1816 թվականին։ Գեներալ Ալեքսեյ Երմոլովի խորհրդով երիտասարդ իշխանը ընտրում է զինվորականի մասնագիտությունը։ Զինվորական ծառայության է անցել 1817 թվականին սովորելով Սանկտ-Պետերբուրգի լեյբ-գվարդիայի հեծելազորի գնդում։ Մասնակցել է 1826-1828 թվականների ռուս–պարսկական և 1828-1829 թվականների ռուս-թուրքական պատերազմներին, Երևանի գրավմանը (1827)։ Գործուն մասնակցություն է ունեցել պարսկահայերի ներգաղթի կազմակերպմանը։ 1829 թվականին նշանակվել է Հայկական մարզի պետ։ Հետագայում մասնակցել է Լեռնային Դաղստանի նվաճմանը։ 1847 թվականներին նշանակվել է Դարբանդի զինվորական նահանգապետ, ապա՝ Մերձկասպյան երկրամասի զորքերի հրամանատար և քաղաքացիական նահանգապետ։ Հիմնել է Թեմիրխան–շուրա քաղաքը (այժմ՝ Բույնակսկ, Դաղստանի ԻՍՍՀ)։ Բազմիցս արշավել է Շամիլի դեմ։
Մահացել է 1855 թվականի փետրվարի 20-ին Թիֆլիսում և թաղված է տոհմական տիրույթ հանիդսացող Սանահինի վանքի Սուրբ Աստվածածին եկեղեցու գավթում։


== Ծանոթագրություններ ==
Ոսպնյակաձև գալակտիկա

Ոսպնյակաձև գալակտիկա, Հաբլի դասակարգման մեջ էլիպսաձև և պարուրաձև գալակտիկաների միջանկյալ տեսակն է։ Ոսպնյակձև գալակտիկաները սկավառակային գալակտիկաներ են (ինչպես, օրինակ, պարուրաձև գալակտիկաները), որոնք ծախսել կամ կորցրել են իրենց միջաստղային գազը, և, հետևաբար, դրանցում աստղերի ձևավորման հաճախականությունը նվազում է։ Նրանք դեռ կարող են զգալի քանակությամբ փոշի պահել իրենց սկավառակներում։ Արդյունքում նրանք հիմնականում կազմված են հին աստղերից։ Այն դեպքերում, երբ գալակտիկան ուղղված է դեպի դիտորդը, հաճախ դժվար է հստակ տարբերակել ոսպնյակաձև և էլիպսաձև գալակտիկաները՝ ոսպնյակաձև գալակտիկայի պարուրաձև թևերի անարտահայտելիության պատճառով։ Համաձայն Հաբլի դասակարգման՝ ոսպնյակաձև գալակտիկաները պատկանում են S0 դասին։


== Ձևաբանություն և կառուցվածք ==

Ոսպնյակաձև գալակտիկաներում արտահայտված են և՛ սկավառակի բաղադրիչը, և՛ ուռուցիկությունը։ Պարուրաձև գալակտիկաների համեմատ՝ ոսպնյակաձև գալակտիկաներում ուռուցիկությունն ավելի արտահայտված է, և, ընդհակառակը, թևեր չկան, բայց կարող է լինել ձողիկ։
Ուռուցիիկության ծանրության չափը կարելի է գնահատել որպես գալակտիկայի տեսանելի սկավառակի հիմնական և փոքր առանցքների հարաբերակցություն։ Այս պարամետրի համար, 0,25-ից մինչև 0,85 միջակայքում, ոսպնյակաձև գալակտիկաների տարածվածությունը մեծանում է, մինչդեռ պարուրաձև գալակտիկաների համար այն մնում է անփոփոխ։ Չնայած այն հանգամանքին, որ այս պարամետրը միշտ չէ, որ կապված է գալակտիկայի իրական ձևի հետ (օրինակ, եթե գալակտիկան դիտվել է տափակ կողմով, ապա հարաբերակցությունը ամեն դեպքում մոտ կլինի 1-ին), ընդհանուր միտումը տեսանելի է։


== Տես նաև ==
Հաբլի հաջորդականություն
Պարուրաձև գալակտիկա


== Ծանոթագրություններ ==


== Արտաքին հղումներ ==
Каталог Мессье на SEDS: Линзообразные галактики(անգլ.)
Անդեձենո

Անդեձենո (իտալերեն՝ Andezeno), կոմունա Իտալիայի Պիեմոնտ մարզի Թուրին գավառում։ Գտնվում է Հռոմից մոտավորապես 510, Թուրինից՝ 14 կիլոմետր հեռավորության վրա։
Բնակչության թվաքանակը 2014 թվականի տվյալներով եղել է մոտավորապես երկու հազար։ Բնակչության խտությունը՝ 244 մարդ/կմ²։ Տարածքը՝ 7 կմ²։ Փոստային ինդեքս՝ 10020։ Հեռախոսային կոդ՝ 00011։
Անդեձենոն սահմանակից է Մարենտինո, Մոնտալդո Տորինեզե, Կիերի և Արինիանո համայնքներին։
Բնակավայրի հովանավորն է համարվում սուրբ Գևորգը։ Քաղաքի օրը նշվում է ամեն տարի ապրիլի 25-ին։


== Ժողովրդագրություն ==
Բնակչության թվաքանակի փոփոխությունները 1861-2001 թթ.


== Ծանոթագրություններ ==
Քես շրջան (այլ կիրառումներ)

Քես շրջան, կարող է վերաբերել՝

Քես շրջան - ԱՄՆ Ինդիանա նահանգի 92 վարչական միավորներից մեկը
Քես շրջան - ԱՄՆ Միչիգան նահանգի 83 վարչական միավորներից մեկը
Քես շրջան - ԱՄՆ Միսսուրի նահանգի 114 վարչական միավորներից մեկը
Քես շրջան - ԱՄՆ Նեբրասկա նահանգի 93 վարչական միավորներից մեկը
Լիտվինովո (գյուղ, Կրասնինսկի շրջան)

Անվան այլ կիրառումների համար տե՛ս՝ ԼիտվինովոԼիտվինովո (ռուս.՝ Литвиново), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Մորենո Պալանկես

Ռուբեն Մորենո Պալանկես (իսպ.՝ Rubén Moreno Palanques, հուլիսի 23, 1958(1958-07-23), Կաստելյոն դե լա Պլանա, Վալենսիա, Իսպանիա), իսպանացի պետական և քաղաքական գործիչ, Իսպանիայի 10-րդ, 11-րդ և 12-րդ գումարման պատգամավորական ժողովի անդամ։


== Կենսագրություն ==
Ռուբեն Մորենո Պալանկեսը ծնվել է 1958 թվականի հուլիսի 23-ին Իսպանիայի Կաստելյոն դե լա Պլանա փոքրիկ քաղաքում։ Ավարտել է Վալենսիայի համալսարանի բժշկության և վիրաբուժության ֆակուլտետը։ Եղել է Ամերիկայի Միացյալ Նահանգների առողջապահության ազգային ինստիտուտի, գենոմի հետազոտության ինստիտուտի և առողջապահության համաշխարհային կազմակերպության գործադիր խորհրդի անդամ, ինչպես նաև Կանզասի բժշկական կենտրոնի համալսարանի պաթոլոգիայի և ուռուցքաբանության ամբիոնի մոլեկուլային կենսաբանության բաժնի գիտաշխատող։ Իսպանիայում նա ղեկավարել է մոլեկուլային ուռուցքաբանության լաբորատորիան և Նավառայի կլինիկական համալսարանը։ Եղել է նաև Վալենսիայի թագավորական բժշկական ակադեմիայի ակադեմիկոս։
2011 թվականի ընտրությունների ժամանակ ընդգրկվել է ժողովրդական կուսակցության ցուցակներում։ Արդյունքում դարձել է Տոլեդոյի պաշտպանության համաձայնագրի մոնիտորինգի և գնահատման հանձնաժողովի երկրորդ փոխնախագահը։ 2014 թվականի հրաժարական է տվել և նշանակվել առողջապահության և սպառողական հարցերի գլխավոր քարտուղար։ 2015 և 2016 թվականների ընդհանուր ընտրությունների արդյունքում ընտրվել է Իսպանիայի խորհրդարանի պատգամավոր՝ Վալենսիայի ընտրատարածքից։


== Ծանոթագրություններ ==
Ավազ

Անվան այլ կիրառումների համար տե՛ս՝ Ավազ (այլ կիրառումներ)

Ավազ, մանրաբեկոր, փխրուն ապար՝ կազմված տարբեր միներալների և ապարների 0,1-1,0 մմ տրամաչափի կլորավուն կամ անկյունավոր հատիկներից (այլ դասակարգումով՝ 0,05 - 2 մմ, շինարարության մեջ՝ մինչև 5 մմ)։ Ծագմամբ ավազը լինում է գետային, լճային, ծովային, անապատային, ըստ միներալային կազմության՝ քվարցային, գլաուկոնիտային, արկոզային, գրաուվակային, փայլարային և այլն։ Խառնուրդների ձևով միշտ հանդիպում են կավի (ոչ ավելի, քան 3 %) և փոշու մասնիկներ։ Գույնը՝ սպիտակ, կանաչ, գորշ-կարմիր, սև։ Խտությունը՝ 2500-2900 կգ/մ³, ծավալային կշիռը՝ 1,5 - 1, 7, ծծանցման գործակիցը՝ 50 մ/օր։ Ավազները և ավազաքարերը ըստ տարածման կազմում են երկրակեղևի նստվածքային թաղանթի մոտ 20 %-ը։ Բնական և արհեստական ավազները լայնորեն կիրառվում են շինարարության և շինանյութերի արտադրության մեջ (բետոնի և շինարարական լուծույթների լցանյութ, ապակու և սիլիկատային աղյուսի արտադրության հումք, հղկանյութ), մետաղաձուլական արտադրությունում։
Somebody That I Used to Know

Somebody That I Used to Know (հայերեն՝ ինչ-որ մեկին, որ ես գիտեմ), ավստրալիացի երգիչ Գոտյեի երգը նարզելանդացի Կիբրայի մասնակցությամբ։ 2011 թվականի ավարտին երգը գլխավորում են տարբեր երկրների երաժշտական հիթ շքերթները՝ Մեծ Բրիտանիա (4 շաբաթ № 1 UK Singles Chart), Ավստրիա (8 շաբաթ № 1), Բելգիա, Գերմանիա, Հոլանդիա, Դանիա, Նոր Զելանդիա, Լեհաստան (18 շաբաթ № 1) և այլն։ ԱՄՆ-ում այն նույնպես առաջին հորիզոնականում էր, ոչ միայն Billboard Hot 100 չարթերում, այլ նաև այլ չարթերում՝ Alternative Songs (Modern Rock Tracks), Dance/Club Play Songs, Hot Dance Airplay, Dance/Mix Show Airplay, Hot Digital Songs, Rock Songs, Pop Songs, Adult Pop Songs, Triple A: Կանադայում երգն առաջին հորիզոնականում էր Canadian Alternative Rock և Canadian Hot 100 չարթերում и Canadian Hot 100:


== Երգացանկ ==
Digital download«Somebody That I Used to Know» — 4:04Digital download — remix«Somebody That I Used to Know» (Tiësto Remix) — 4:337» vinyl«Somebody That I Used to Know» (Gotye при участии Кимбры) — 4:05
«Bronte» — 3:13CD single«Somebody That I Used to Know» — 4:04
«Easy Way Out» — 1:57


== Ձայնագրման մասնակիցներ ==
Գոտյե — վոկալ, հեղինակ, պրոդյուսեր, կիթառ, ձայնագրություն
Կիբրա — վոկալ
Լուկաս Տարանտո — բաս-կիթառ
Ֆրանսուա Թեթաս — առանժիրովկա
Ուիլիամ Բոուդեն — մարքետինգ


== Հիթ-շքերթներ ==


== Հավաստագիր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Պաշտոնական տեսահոլովակը ՅուԹյուբում (շուրջ 780 միլիոն դիտում)
Anatomy of no.1 hit Somebody That I Used to Know by Gotye ft. Kimbra Herald Sun կայքում
Somebody That I Used to Know երգի ռուսերեն թարգմանությունը
Սիլվի

Սիլվի (իտալերեն՝ Silvi), կոմունա Իտալիայում։ Գտնվում է Աբրուցո մարզի Տերամո գավառում։
Բնակչությունը կազմում է 15 250 մարդ, բնակչության խտություն՝ 719 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 64028, 64029, 64030։ Հեռախոսային կոդ՝ 085։


== Արտաքին հղումներ ==
Պաշտոնական կայք (իտալ.)
Ժողովածու (2622)

Ժողովածու (2622), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2622 թվի տակ։ Ձեռագիրը գրվել է 1804-1856 թվականներին Գրիգոր Կ. Պոլսեցի, Հովսեփ Արցախեցի,
Հովհաննես Թաղվրյան, Աբել Մխիթարյանց, Գրիգոր Շաքարճյան գրիչների կողմից 	Մշո Սուրբ Կարապետի վանքում, Շուշիում և Կոստանդնուպոլիսում։ Ստացողները եղել են Մատթեոս վարդապետը, Բաղդասար Ջալալյանը, Թադեոս Միհրդատենցը, Դաթէոս աղան։ Գրված է թղթի վրա, որը ունի 25,2x19 չափս։ Ձեռագիրը կազմված է 382 թերթից։ Գրված է միասյուն, երկսյուն, նոտրգրով, շղագրով։ Կազմը` ստվարաթուղթ։ Հիշատակարաններ՝ 83բ (1804), 2ա (1836), 21ա (1838), 43ա (1852), 375ա (1856)։


== Բովանդակություն ==
Գր. Կ. Պօլսեցւոյ Տաղք, Հանելուկը։
Յովսեփայ Արցախեցւոյ Վահան ուղղափառաց։
Յովհ. Ռամրօլտեայ Վարք Մահմետի։
Սիրուն զբօսարան (թրգմ. Գր. Կ. Պօլսեցի)։
ՑԱռակաց Սողոմոնի։
Գրառաջք։
Պատճէն թղթոյն Գր. Պատրիարքի
Պայմանագիր Մահմետի ընդ Հայոց։
Վասն Գր. Նարեկացւոյ։
Անուանք մահտեսաց, սարկաւագաց Լիմայ, Կտուցի։
Ցանկ գրեանց։
Նամականի առ հայոց վարդապետ
Ղազարոյ Փարպեցւոյ թուղթ առ Վահան Մամիկոնեան։
Պատճէնք նամակաց Գր. Շաքարճէան (1828-1832)։
Գր. Սկևռացւոյ Պատմութիւն ծննդդեան և սննդեան Մարիամու։
Սարգսի Ջալալեանց համառօտ պատմութիւն և աշխարհագրութիւն Աղւանից։
Օրինակ կոնդակին Գրիգորի ԺԱ կթղ-ի։
Աբր. Կրետացւոյ Պատմութիւն անցիցն խրոց և նատրշահին։
Նահատակութիւն Ապունտթումայ (հայատառ թուրքերեն)։


== Ծանոթագրություններ ==
Օտար շարքում (ֆիլմ)

«Օտար շարքում» (անգլ.՝ Changing Lanes՝ «Փոխելով շարժման ուղղությունը»), ամերիկյան գեղարվեստական ֆիլմ-թրիլեր, որի ռեժիսորն է Ռոջեր Միչելը։ Կինոնկարը էկրան է բարձրացել 2002 թվականին։


== Սյուժե ==
Նյու Յորքի երկու բնակիչ գնում են իրենց գործերով, որի ժամանակ նրանց ավտոմեքենաները ենթարկվում են ոչ մեծ  ավտովթարի։ Գևին Բեյնեկը շտապում է ստորագրել իր համար կարևոր հավատարմագիրը, որը վերաբերում է իր իրավաբանական ֆիրմային։ Դոյլ Գիպսոնը շտապում է դատական նիստին, որտեղ որոշվում է իր հայրության իրավունքի և խնամակալության հարցերը։ Բեյնեկը, չսպասելով ոստիկանությանը, թաքնվում է ավտովթարի վայրից, չնայած մյուսի առաջարկին, որ հարցը օրինական ճանապարհով լուծվի։ Երկուսն էլ ուշանում են իրենց գործերից և սկսում մեղադրել մեկը մյուսին։
Բեյնեկը ավտովթարի ժամանակ կորցնում է հավատարմագրերի թղթապանակը։ Այն մնացել է Գիպսոնի մոտ։ Վերջինս, չարացած լինելով Բեյնեկի նկատմամբ, հրաժարվում է փոխանցել թղթապանակը։ Ի պատասխան սրա, Գևինը, օգտվելով ծանոթի օգնությունից, մուտք է գործում բանկի համակարգչային ցանց և խափանում վարկի տրամադրումը Դոյլին։ Առանց այդ վարկի Դոյլը չէր կարողանա բնակարանը վերագնել, իսկ արդյունքում ընտանիքը կգնար լիակատար կործանման։ Սկսվում է փոխադարձ թշնամական գործողությունների շարքը։


== Դերերում ==
Բեն Աֆլեք - Գևին Բեյնեկ
Սեմյուել Ջեքսոն - Դոյլ Գիպսոն
Քիմ Սթոնսոն - Վելերի Գիպսոն
Թոնի Կոլլետ - Միշել
Սիդնի Փոլակ - Սթիվեն Դելանո
Թինա Սլոուն - տիկին Դելանո
Ամանդա Փիթ - Սինտիա Բեյնեկ
Ռիչարդ Ջենքինս - Ուոթլեր Արնել
Ակիլ Ուոլքեր - Սթիվեն Գիպսոն
Քոուլ Հոուքինս - Դենի Գիպսոն
Այլին Գեթզ - Էլին


== Մրցանակներ ու անվանակարգություններ ==
2002 թվական - Teen Choice Awards մրցանակ
լավագույն դերասան անվանակարգ (Բեն Աֆլեք)


== Ծանոթագրություններ ==


== Արտաքին հղումներ ==
Рецензия на фильм Archived 2011-06-12 at the Wayback Machine. Роджер Эберт(անգլ.)
Օհտլա

Օհտլա (էստ․՝ Ohtla), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էսինի լը Գրան

Էսինի լը Գրան (ֆր.՝ Essigny-le-Grand), համայնք Ֆրանսիայում՝ Պիկարդիա մարզի Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02287


== Բնակչություն ==
2010 թվականի տվյալներով՝ համայնքի բնակչությունը կազմում է 1109 մարդ։ 


== Տնտեսություն ==
2010 թվականին համայնքի 740 աշխատունակ (15-64 տարեկան) բնակիչներից 582-ը տնտեսապես ակտիվ էին, 212-ը՝ ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 71,6 %)։ 528 տնտեսապես ակտիվ բնակիչներից աշխատում էին 485-ը (251 տղամարդ և 234 կին), գործազուրկ էին 43 մարդ (21 տղամարդ և 22 կին)։ 212 տնտեսապես ոչ ակտիվ բնակիչներից 64-ը եղել են աշակերտներ կամ ուսանողներ, 104-ը՝ թոշակառուներ, 44-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էսինի լը Գրան (ֆր.)
Վելեժ (լեռ)

Վելեժ (սերբ.՝ Вележ), լեռ Բոսնիա և Հերցեգովինայի Արևելյան Հերցեգովինա վարչատարածքային կազմավորումում։ Բարձրությունը ծովի մակարդակից կազմում է  1 969 մետր։ Լեռան ստորոտին գտնվում է Մոստար քաղաքը։ Լեռան վրա արածում են անասուններ, թեպետ նրա լանջերին համարյա բացակայում են ջրի աղբյուրները, բացի Բունա գետի վտակից։ Վելեժի հյուսիսային մասը հարուստ է ջրով։ Լեռան արևմուտքում գտնվում է երկաթուղի, որը Սարաևոն կապում է Ադրիատիկի ծովափի հետ։


== Պատկերասրահ ==

		
		


== Տես նաև ==
Բոսնիա և Հերցեգովինայի լեռների ցանկ


== Գրականություն ==
Tvrtko Kanaet, Podveležje i Podvelešci, Naučno društvo SR BiH, Djela knjige VI, odjeljenje istorijsko-filoloških nauka, knjiga 3, Sarajevo 1955.


== Ծանոթագրություններ ==
Հովհաննես Անկյուրացի

Հովհաննես Անկյուրատի, Զուանի Մոլինո (ծննդյան և մահվան թվականներն անհայտ), 17-րդ դարի հայ տպագրիչ։
1630-ական թթ. կեսերին եղել է Զմյուռնիայում Վենետիկի դեսպանի թարգմանը, 1637—41 թվականներին՝ Կոստանդնուպոլսի հայոց պատրիարքի ներկայացուցիչը Հռոմում։ Հռոմում եղած ժամանակ հայերեն Աստվածաշունչ տպագրելու համար ձուլել է տվել հայերեն տպատառեր։ Այնուհետև անցել է Վենետիկ և հույն Սալիգադաուի տպարանում 1642-ին իր տառերով տպագրել է Սաղմոսարան, 1643-ին՝ Ներսես Շնորհալու «Ցիսուս որդի»-ն (այդ երկի առաջին հրատարակությունն է), որոնք ունեն տպագրական բարձր արվեստ։ 1660-ին Հովհաննես Անկյուրատու տառերն ու շարվածքը իտալացի տպարանատեր Բովիսը օգտագործել է «Ցիսուս որդու» 2-րդ հրատարակության համար։
(9595) 1991 RE11

(9595) 1991 RE11, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 13-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,272492 ա. մ., առավելագույնը մոտենում է 1,8806 ա. մ. հեռավորության վրա և հեռանում 2,6644 ա. մ.։ Արեգակի շուրջ մեկ ամբողջական պտույտ է կատարում 1251,27 երկրային օրվա ընթացքում, իր ուղեծրով շարժվելով միջինում 0,287707 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9595) 1991 RE11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորժովկա-Գոլուբովկա

Կորժովկա-Գոլուբովկա (ռուս.՝ Коржовка-Голубовка), գյուղ Ռուսաստանի Բրյանսկի մարզի Կլինցովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիդիսկուրի

Խիդիսկուրի (վրաց.՝ ხიდისყური) գյուղ Վրաստանում։ Մտնում է Բոլնիսի մունիցիպալիտետի կազմի մեջ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 846 մարդ։ Բնակչության ճնշող մեծամասնությունը ադրբեջանցիներ են։


== Արտաքին հղումներ ==
Координаты села(անգլ.)


== Ծանոթագրություններ ==
Էլս Գիամետս

Էլս Գիամետս (իսպ.՝ Guiamets, բասկ.՝ Els Guiamets, կատ.՝ Els Guiamets), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայնքի կազմում։
Տարածքը կազմում է 12,1 կմ²։ Բնակչությունը՝ 329 մարդ (ըստ 2010 թվականի տվյալների)։


== Արտաքին հղումներ ==
Պաշտոնական էջ
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Información general Archived 2007-03-10 at the Wayback Machine.
Datos del municipio
Վրացիները Բելգիայում

Վրացիները Բելգիայում, էթնիկական փոքրամասնություն, որը ապրում է Բելգիայում։ Բեգիայում ապրող վրացիների թիվը կազմում է մոտ 1000-2000 մարդ, որոնք բնակվում են հիմնականում Բելգիայի մայրաքաղաք Բրյուսելում և մյուս խոշոր քաղաքներում՝ Անտվերպենում և Բրյուգգեում։
2001 թվականին Անտվերպենում հիմնադրվեց Սուրբ Նինոյի վրացական ուղղափառ եկեղեցին։ Նույն թվականին Անտվերպենում Բելգիայի վրացական համայնքի միջնորդությամբ հիմնադրվում է Սուրբ Թամարի եկեղեցին։ 2004 թվականին վրացական եկեղեցի է հիմնվում նաև Մայրաքաղաք Բրյուսելում։
Բելգիայի վրացական համայնքը ունի իր պարի սեփական դպրոցը Բրյուսելում և Անտվերպենոմ։ Կան նաև վրացական դպրոցներ։


== Ծանոթագրություններ ==
Կիտոխի

Կիտոխի (վրաց.՝ კიტოხი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1260 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Հայ-բուլղարական հարաբերություններ

Հայ-բուլղարական հարաբերություններ (բուլղար․՝ Армения-България отношения), դիվանագիտական հարաբերությունները Հայաստանի և Բուլղարիայի Հանրապետությունների միջև։
Հայաստանի Հանրապետության և Բուլղարիայի միջև դիվանագիտական հարաբերությունները հաստատվել են 1992 թվականի հունվարի 18-ին։ 1992 թվականից Սոֆիայում գործում է Հայաստանի դեսպանատուն։ Երևանում Բուլղարիայի դեսպանատունը գործում է 1999 թվականի դեկտեմբերի 19-ից։
Երկու պետություններն էլ Միավորված Ազգերի կազմակերպության և Սևծովյան տնտեսական համագործակցության լիիրավ անդամներ են։
Հայերը համարվում են Բուլղարիայի տարածքում ապրող չորրորդ խոշոր ազգային փոքրամասնությունը։ Ըստ 2011 թվականի մարդահամարի տվյալների՝ նրանց թիվը կազմում է 6,552։ Բացի այդ, ներկայումս Բուլղարիայում ապրող ավելի քան 30,000 մարդ ունի հայկական ծագում։
Հայաստանի Հանրապետության բոլոր երեք նախագահները պաշտոնական այցեր են կատարել դեպի Բուլղարիա, որոնք ուղեկցվել են Բուլղարիայի նախագահների և վարչապետների կողմից փոխայցելություններով։ Հայաստանը Բուլղարիա է արտահանում հիմնականում քիմիական նյութեր, մետաղներ և հումք, իսկ Բուլղարիան՝ օգտակար հանածոներ, վերամշակված սնունդ, ռետինե իրեր և այլն։
Բուլղարիայի ափամերձ Վառնա քաղաքը սիրված զբոսաշրջային ուղղություն է Հայաստանի Հանրապետության քաղաքացիների համար։
Բացի այդ, 2015 թվականին Բուլղարիան պաշտոնապես ընդունել է Հայող ցեղասպանությունը։


== Տե՛ս նաև ==
Հայերը Բուլղարիայում
Վրաց-բուլղարական հարաբերություններ


== Ծանոթագրություններ ==


== Արտաքին հղումներ ==
Բուլղարիայի դեսպանատունը Հայաստանում Archived 2007-12-19 at the Wayback Machine.
Հայաստանի դեսպանատունը Բուլղարիայում
Հայ-բուլղարական հարաբերությունների մասին Archived 2014-12-29 at the Wayback Machine.
Վիլյամս Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Վիլյամս Խաչատրյան (1950, Արագած գյուղ), նյարդավիրաբույժ, բժշկական գիտությունների դոկտոր (1985), պրոֆեսոր (1988)։


== Գործունեությունը ==
1966 թվականին ավարտել է Ապարանի միջնակարգ դպրոցը, 1972 թվականին կարմիր դիպլոմով Երևանի պետական բժշկական համալսարանը, 1975 թվականին՝ Սանկտ-Պետերբուրգի նյարդավիրաբուժական գիտահետազոտական ինստիտուտի ասպիրանտուրան։ 1972-1973 թվականներին եղել է ՀԽՍՀ Գիտությունների ակադեմիայի Լևոն Օրբելու անվան ֆիզիոլոգիայի գիտահետազոտական ինստիտուտի կրտսեր գիտաշխատող։ 1977 թվականին նշանակվել է Սանկտ-Պետերբուրգի Պոլինովի անվան նյարդավիրաբուժական գիտահետազոտական ինստիտուտի գիտաշխատող։ 1976 թվականին պաշտպանել է թեկնածուական, 1985 թվականին՝ դոկտորական ատենախոսություններ։ Տիրապետում է հայերեն, ռուսերեն, անգլերեն, ֆրանսերեն լեզուների։ 43 գիտական աշխատանքների, 29 գյուտերի և նորարարական առաջարկների հեղինակ է։ Գիտական աշխատանքներից 10-ը հայերեն է, 24-ը՝ ռուսերեն, 5-ը՝ անգլերեն, 3-ը՝ ֆրանսերեն, 1-ը՝ ուկրաիներեն։


== Աշխատություններ (որպես համահեղնակ) ==
Гидроцефалия (патогенез, диагностика, хирургическое лечение). Санкт-Петербург, 1998, 230 с.
Повторные ликворошунтирующие операции. Алматы, 1999, 193 с.
Эндоскопия в детской нейрохирургии. Пособие для врачей. Санкт-Петербург, 2003, 19 с.
Врожденные спиналные патологии у детей. Уч. пособие. Казахстан, Шымкент. 2008, 110 с.
Спинальные дизрафии. Санкт-Петербург, 2009, 304 с.
Վելիկի Բայրակ

Վելիկի Բայրակ (ուկրաիներեն՝ Великий Байрак), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վելիկի Բայրակ գյուղում բնակվում էր 485 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հեգին

Հեգին, գյուղ Արևմտյան Հայաստանում, Բիթլիսի վիլայեթի Խիզանի գավառակում։


== Պատմություն ==
Բնակչության մեծ մասը զոհվել է 1915 թվականին, թուրքական կառավարության կազմակերպած ջարդերի ժամանակ։ Փրկվածները բնակություն են հաստատել տարբեր երկրներում։


== Բնակչություն ==
1909 թվականին ուներ 21 ընտանիք հայ բնակիչ


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==